Worcester F 80 Distinctiones

3 Abscondere, abscondit

Abscondere. Abscondit diabolus, abscondit homo, abscondit Deus.

Diabolus abscondit triplex: peccati incommodum, scilicet, offensam diuinam cum tumulo misericordie, sicut hamum sub cibo, venenum in vino, Prou. 10[:18]: *Abscondunt odeum labia mendacia,* id est, peccatum quod odit Deus.

Ergo[[1]](#footnote-1) maculam internam sub carnali dulcore, sicut cadauer sub sepulcro, laqueus sub grano, Psal. [141:4]: I*n via hac qua ambulabam absconderunt* [*laqueum*]*.*[[2]](#footnote-2)

Tercio,[[3]](#footnote-3) penam debitam sub spe penitencie, sicut pedica sub folio, Iob 18[:10]: *Abscondita est in terra pedica eius.* Si hoc peccator videret forsan peniteret, Luc. 19[:41-42]: *Videns* Jesus *civitatem flevit super* eam, *dicens: Quia si cognovisses et tu…* *Nunc autem abscondita*.

¶ Secundo, abscondit homo, tam peccator quam iustus. Peccator peccatum in corde non detestando. Sic uix abscondit firmum vagina gladium, Job. 31[:33]: *Si abscondi quasi homo peccatum meum.* In ore non confitendo, sicut latro furtum, anguis venenum, pellis vultus[[4]](#footnote-4)

putridum. Job 20[:12]: *Cum enim dulce fuerit*

/fol. 210va/

*in ore eius malum, abscondit illud sub lingua*. In opere repetere proponendo, sicut auis ouum. Prou. 28[:13]: *Qui abscondit scelera sua non dirigetur,* etc. Item morbus diu absconsus vix curatur. Aliquando fit absconcio propter amorem ad peccatum. Sic pica et coruus abscondunt res[[5]](#footnote-5) inuentas, Job 20[:12]: *Dulce fuerit in ore*, etc. Aliquando fit absconsio propter ruborem, sic mutulatus abscondit defectum. Sic Rachal *abscondit ydola* patris *subter stramenta cameli,* [Gen. 31:34]. Set ista reuelabritur[[6]](#footnote-6) apparente sole in iudicio, [1] Cor. 4[:5]: *Illuminabit abscondita tenebrarum*.

¶ Item abscondit homo iustus bonum triplici ratione: ne scilicet, primo celesti careat sicut merces absconditur a facie male pacancium et candela a vento, Matt. 6[:2]: *Cum facis eleemosynam, noli tuba canere*.

Scilicet,[[7]](#footnote-7) ne meritum perdat. Sicut semen a facie volucrum, thesaurus absconditura facie predonum, Exod. 2[:2]: parentes Moysi videntes puerum *elegantem* absconderit. Matt. 13[:44]: *Simile est regnum celorum thesauro abscondito.*

Tercio vt Deo principater placeat sic ignis absconditus in stipula plus ardit, Col. 3[:3]:[[8]](#footnote-8) *Mortui estis, et vita vestra abscondita* *est*,[[9]](#footnote-9) etc. Set illud reuelabitur in gloria sicut virtus radicis[[10]](#footnote-10) hyeme transacta, Ysa. 53[:2]: *Ascendet sicut virgultum coram eo; et sicut radix de terra* sua. /

¶ Tercio abscondit Deus modo quantum ad aliquid potenciam suam se et suos[[11]](#footnote-11) morti et miserie promittendo. Sicut virtus radicis in hyeme dimittit ramos nudos, Ysai. 53[:3]: *Quasi absconditus est vultus eius et* defectus*.*

Secundo, suam sapienciam, scilicet, peccata malorum, quasi non audeat, dissimulando. Sicut sol nube, Col. 2[:3]: *In* ipso *sunt omnes thesauri sapientie et scientie absconditi*. Deuter. 31[:17]: *Abscondam faciem meam* *ab* eis.

Tercio, amorem suum non ostendendo. Sicut pater filio non ostendit, ne forte peior faciat, Job 13 [:24]: *Cur faciem tuam abscondis.* Set in retribucione hereditatis ista ostendentur, Psal. [30:20]: *Quam magna multitudo dulcedinis tue, Domine quam abscondisti timentibus* [*te*]*.* etc, etc.

1. Ergo ] *corr.* Ego F 80 and Lambeth [↑](#footnote-ref-1)
2. [*laqueum*] ] required by context. [↑](#footnote-ref-2)
3. Tercio ] *corr.* Sexto F 80, Lambeth [↑](#footnote-ref-3)
4. vultus ] Lambeth *corr*. vlnis. [↑](#footnote-ref-4)
5. res ] *add*. res. [↑](#footnote-ref-5)
6. reuelabritur ] *add.* ~~in~~. [↑](#footnote-ref-6)
7. Scilicet ] Lambeth *corr*. Sodom. [↑](#footnote-ref-7)
8. Col. 3 ] *add.* ~~ignis~~. [↑](#footnote-ref-8)
9. est ] *add*. ~~scilicet~~. [↑](#footnote-ref-9)
10. radicis ] *add*. ~~hy illud~~. [↑](#footnote-ref-10)
11. suos ] F 128 *corr*. suor F80, sue Lambeth. [↑](#footnote-ref-11)